ඒ ඔවුන් සමග අද පෙරවරුවේ ජනාධිපති කාර්යාලයේදී පැවති සාකච්ඡාවකදී.බහුදින ධීවර යාත්‍රා හිමියන් මුහුණපා ඇති ගැටලු පිළිබඳ සාකච්ඡා කිරීම සඳහා ධීවර හා ජලජ සම්පත් අමාත්‍යාංශය බලධාරීන් සහ එම පාර්ශ්ව සමග ජනාධිපති ගෝඨාභය රාජපක්ෂ මහතා අද පෙරවරුවේ ජනාධිපති කාර්යාලයේදී විශේෂ සාකච්ඡාවක් පවත්වා තිබෙනවා.එහිදී ධීවර සමිති නියෝජිතයින් පෙන්වා දුන්නේ අපනයන සමාගම්වලින් තමන්ට අයත් නැව්වලින් ලැබෙන මත්ස්‍ය අස්වැන්න පමණක් මිලදී ගැනීම හේතුවෙන් ධීවර සංගම් දැඩි දුෂ්කරතාවකට මුහුණදී ඇති බවයි.බහුදින ධීවර යාත්‍රා හිමියන් මුහුණදී ඇති මෙම ගැටලුවට තාවකාලික විසඳුමක් ලෙස පෞද්ගලික අංශයේද සහය ඇතිව මත්ස්‍ය අස්වැන්න මිලදී ගැනීමට මැදිහත්වන්නැයි ජනාධිපතිවරයා ධීවර සංස්ථාවට උපදෙස් ලබාදී තිබෙනවා.මේ අතර, සමස්ත ලංකා ශාසනාරක්ෂක බල මණ්ඩලයේ ජාතික සමුළුව ජනාධිපති ගෝඨාභය රාජපක්ෂ සහ අග්‍රාමාත්‍ය මහින්ද රාජපක්ෂ යන මහත්වරුන්ගේ සහභාගිත්වයෙන් බණ්ඩාරනායක අනුස්මරණ සම්මන්ත්‍රණ ශාලා පරිශ්‍රයේදී අද පැවැත්වුණා.